कलेक्टर बंगले पर मंत्री ने की वसंत पंचमी की गुप्त चर्चा
सिंहस्थ की तैयारी होती तो मुंह जुबानी बोलते
कलेक्टर कार्यालय सभाकक्ष में 50 लाख के कार्यों की समीक्षा बैठक के दौरान मंत्री मिश्र ने सिंहस्थ की तैयारियों पर भी सवाल किए। पूछा कि बदनावर क्षेत्र में उज्जैन जाने वाले रास्तों पर स्वास्थ्य सुविधाओं के क्या बंदोबस्त किए हैं। सीएमएचओ आरसी पनिका कहने लगे कि प्लान बनाया है। इस पर मंत्री बोले तैयारी होती तो मुंह जबानी याद होता। अगली बैठक जनवरी में बदनावर में ही लूंगा। इसके पहले सभी विभागों के प्रमुख अफसर क्षेत्र में भ्रमण करें और जरूरी सुधार करवाएं।
दिलावरा योजना 1 जनवरी से चालू करने का दिया आश्वासन
समीक्षा के दौरान धार शहर को पेयजल सप्लाय की दिलावरा जलावर्धन योजना की प्रगति पूछने पर प्रभारी सीएमओ नीलेश पंचोली ने कह दिया 2016 से पानी देना शुरू कर देंगे। मंत्री ने तारीख पूछी तो कलेक्टर जयश्री कियावत ने 1 जनवरी कह दिया। पंचोली ने भी हामी भर दी। जबकि अभी नई टंकियों की टेस्टिंग ही चल रही है। बैठक में नपाध्यक्ष ममता जोशी ने बीआरजीएफ का पैसा नहीं मिलने से कम्युनिटी हॉल नहीं बनने का मुद्दा उठाया।
धरमपुरी विधायक ने बताई सोनोग्रॉफी की समस्या
धरमपुरी विधायक कालूसिंह ठाकुर ने बैठक में धामनोद में सोनोग्राफी व सेल काउंट मशीन का मुद्दा उठाया। सरदारपुर विधायक वेलसिंह भूरिया एक के बाद एक क्षेत्र की समस्याएं बताने लगे। इस पर मंत्री उन्हें बोले- तू ही बात कर, पूरी गैस खत्म कर दे। जिपं सदस्य मालती पटेल ने अन्य जनप्रतिनिधियों की तरह पत्रों का जवाब विभागीय अफसरों से नहीं मिलने की शिकायत की। मंत्री ने जनप्रतिनिधि होने के नाते हर पत्र का जवाब देने के निर्देश दिए।
सालों बीत गए अधूरे इंदौर-अहमदाबाद फोरलेन को, कब पूरा होगा
धार विधानसभा क्षेत्र की भाजपा विधायक नीना वर्मा के प्रतिनिधि अनंत अग्रवाल ने इंदौर-अहमदाबाद फोरलेन की समस्या उठाई। अग्रवाल ने कहा सालों बीत गए। याचिका भी लगाई लेकिन अब भी फोरलेन पूरा होते नहीं दिख रहा। प्रभारी मंत्री मिश्र ने इसे गंभीर विषय बताकर कलेक्टर से संज्ञान लेने को कहा। उन्होंने 50 लाख के बचे कार्य 31 मार्च 2016 तक पूर्ण करने के निर्देश दिए। गौरतलब है न तो फोरलेन का निर्माण पूरा हो रहा है और न संकेतक लग रहे हैं। इस वजह से लगातार हादसे हो रहे हैं।
दिगंबर जैन समाज ने नृसिंह चौपाटी स्थित नवीन मंदिर की बेदी प्रतिष्ठा में अप्रैल में धार आने का निमंत्रण दिया।
धार. समीक्षा बैठक में प्रभारी मंत्री ने कलेक्टर के सामने अफसरों से सीधे सवाल जवाब किए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva